ಸನ್ ರೈಸರ್ಸ್ ಗೆ ಮೊದಲ ಗೆಲುವು ಕೊನೆಗೂ ಐಪಿಎಲ್ ನ ೧೧ನೇ ಪಂದ್ಯದಲ್ಲಿ ಎಸ್ ಆರ್ ಹೆಚ್ ತನ್ನ ಮೊದಲ ಗೆಲುವು ದಾಖಲಿಸಿದೆ. ಟಾಸ್ ಗೆದ್ದ ಡೆಲ್ಲಿ ಬೌಲಿಂಗ್ ಆಯ್ದುಕೊಂಡಿತು. ಬ್ಯಾಟಿಂಗ್ ಆರಂಭಿಸಿದ ಎಸ್ ಆರ್ ಹೆಚ್ ತಂಡದ ಪರ ವಾರ್ನರ್ ಮತ್ತು ಬೇರ್ ಸ್ಟೋ ಉತ್ತಮ ಆರಂಭವನ್ನು ನೀಡಿದರು. ಪಿಚ್ ಸ್ವಲ್ಪ ನಿಧಾನಗತಿಯಲ್ಲಿ ವರ್ತಿಸುತ್ತಿದ್ದರಿಂದ ರನ್ ಗಳಿಸಲು ಸ್ವಲ್ಪ ಬ್ಯಾಟ್ಸ್ಮನ್ಗಳು ಪರದಾಡಬೇಕಾಯಿತು. ವಾರ್ನರ್ ೪೫ ರನ್ ಗಳಿಸಿ ಔಟ್ ಆದರು. ಬೇರ್ ಸ್ಟೋ ೫೩ ರನ್ ಗಳಿಸಿ ನಿರ್ಗಮಿಸಿದರು. ಇಂದು ಹೈದರಾಬಾದ್ ತಂಡ ನಬಿಯ ಬದಲು ವಿಲಿಯಂ ಸನ್ ರನ್ನ ಕಣಕಿಳಿಸಿದ್ದುಉತ್ತಮ ಮೂವ್ ಎಂದು ಹೇಳಬೇಕು. ವಿಲಿಯಂ ಸನ್ ೨೬ ಎಸೆತಗಳಲ್ಲಿ ೪೧ ರನ್ ಗಳಿಸಿ ತಂಡದ ಮೊತ್ತವನ್ನು ೧೫೦ ರ ಗಡಿ ದಾಟಿಸಿದರು. ಹೈದರಾಬಾದ್ 20 ಓವರ್ ಗಳಲ್ಲಿ ೪ ವಿಕೆಟ್ ನಷ್ಟಕ್ಕೆ ೧೬೨ ರನ್ ಗಳಿಸಿತು. ಡೆಲ್ಲಿ ಪರ ರಬಾಡ ಮತ್ತು ಮಿಶ್ರ ತಲಾಎರಡು ವಿಕೆಟ್ ಗಳಿಸಿದರು. ೧೬೩ ರನ್ ಗಳ ಟಾರ್ಗೆಟ್ ಅನ್ನು ಬೆನ್ನತ್ತಿದ ಡೆಲ್ಲಿ ತಂಡ ಆರಂಭದಿಂದಲೂ ರನ್ ಗಳಿಸಲು ಪರದಾಡಿತು. ಶಿಖರ್ ಧವನ್ ಮತ್ತು ರಿಷಬ್ ಪಂತ್ ೩೪ ಹಾಗು ೨೮ ರನ್ ಗಳಿಸಿದ್ದು ಬಿಟ್ಟರೆ ಉಳಿದ ಯಾವ ಬ್ಯಾಟ್ಸಮನ್ ಕೂಡ ಆರಕ್ಕೇರಲಿಲ್ಲ ಮೂರಕ್ಕಿಳಿಯಲಿಲ್ಲ. ಭುವನೇಶ್ವರ್ ೨ ವಿಕೆಟ್ ಗಳಿಸಿದರೆ ರಶೀದ್ ಖಾನ್ ಕೇವಲ ೧೪ ರನ್ ನೀಡಿ ೩ ವಿಕೆಟ್ ಗಳಿಸಿ ಹೈದರಾಬಾದ್ ನ ಮೊದಲ ಗೆಲುವಿಗೆ ಕಾರಣರಾದರು. ರಶೀದ್ ಪ್ಲೇಯರ್ ಆಫ್ ದಿ ಮ್ಯಾಚ್ ಕೂಡ ಆದರು. ಡೆಲ್ಲಿ ಕ್ಯಾಪಿಟಲ್ಸ್ Vs ಸನ್ರೈಸರ್ಸ್ ಹೈದರಾಬಾದ್ IPL2020 Match11 SRHWON SRH DC DavidWarner ShreyasIyer SRHVSDC DavidWarnerVsShreyasIyer SunrisersHyderabadVsDelhiCapitals SheikhZayedStadium ಇದನ್ನೂ ಓದಿ: ಕೃಷ್ಣನನ್ನು ಬೇಟಿಯಾಗಲು ಮುಂಬೈ ಗೆ ಹೋಗಿದ್ದ ಹಾವೇರಿಯ ಬಾಲಕ